בבית המשפט השלום





        
בתל – אביב 




          

   ת.א. 45361/06
התובע:
 משה תירוש ת.ז.  008514101, 

 מרחוב הלל נפתלי 7 בראשון לציון,


 על – ידי  באי– כוחו עורכי– הדין


 ישראל – אברהם שוב ו/או אלון זהבי ואח, 


 משד' שאול המלך  8, תל – אביב 64733,


 טל': 6938383 – 03,  פקס': 6093189 – 03. 





       נגד

הנתבעת:

חן אנריקו בע"מ   ח.פ. 510981319,




מרחוב ארלוזרוב 17 בתל – אביב.

מהות התביעה:   סילוק יד,  ודמי שימוש ראויים.
סכום התביעה:   280,000 ₪. 

כתב – תביעה 
1.
התובע (לשעבר משה וינטרויב) הוא הבעלים הרשום במרשם המקרקעין של 1/2 חלקים מחלקה  30 בגוש  6927 הנמצאת בתל – אביב (להלן: "החלקה"). שטחה הרשום של החלקה הוא 241 מ"ר.


*
צילום נסח רישום החלקה מצורף לכתב התביעה כנספח – "א".
2.
הנתבעת 1 היא חברה פרטית אשר התאגדה ביום 11.5.83. 


*
צילום תדפיס פרטי החברה מצורף לכתב התביעה כנספח –ב".
3.
הנתבעת מחזיקה ומשתמשת בחלקה לניהול  עסק של חניון רכב  לפחות משנת 1996.

4.
ביום 26.9.96 הגישו הנתבעים לעירית תל אביב, בקשה בכתב למתן רישיון עסק של חניון רכב על החלקה (להלן: "העיריה"). 


*
צילום מכתב הח"מ למנהל האגף לרישוי עסקים בעירית תל – אביב ותשובת 

העיריה ע"ג המכתב מצורף לכתב התביעה כנספח – "ג".
5.
בעליה ומנהלה של הנתבעת – אבנר נטר מסר לעיריה תצהיר, ובו העיד שהנתבעת קיבלה מבעל החלקה זיכיון לניהול עסק של חניון רכב לציבור. בזכות התצהיר הכוזב קיבלה הנתבעת במרמה רשיון לניהול עסק על החלקה.


*
צילומי התצהיר, והתכנית שהוגשה לעיריה לצורך
קבלת רשיון עסק מצורפים 
כנספח – "ד".

6.
תפיסת החזקה בחלקה והשימוש בה על – ידי הנתבעת נעשו ונעשים, ללא הסכמת התובע 
ובניגוד גמור לרצונו.


7.
לנתבעת אין כל זכות להחזיק ולהשתמש בחלקה.

8.
הנתבעת חייבת על פי הדין לסלק את ידה מהחלקה, לפנותה מכל אדם וחפץ, ולהחזיר לתובע את החזקה בה.

9.
הנתבעת חייבת על פי הדין לשלם פיצוי כספי בעד כל נזק שנגרם לתובע כתוצאה מתפיסת החלקה והשימוש בה.

10.
הנתבעת חייבת לשלם לתובע גם דמי שימוש ראויים בסך בש"ח השווה ל – 500$ לכל חודש לפחות, החל מיום
 1.1.96 ועד ליום שבו תפנה  את החלקה מכל אדם וחפץ ותחזיר לתובע את החזקה בחלקה.

11.
לבית משפט הנכבד הסמכות העניינית והמקומית לדון בתביעה זו לאור מהותה ומקום החלקה.

12.
כל הנספחים המצורפים לכתב תביעה זה, מהווים חלק בלתי נפרד הימנו.

13.
כל הטענות בכתב תביעה זה, נטענות באופן משלים מצטבר ולחילופין, הכל לפי הדבק הדברים והקשרם.

14.
אשר על כן, מתבקש בית משפט הנכבד:

1. לצוות על הנתבעת לסלק את ידה מהחלקה, לפנותה מכל אדם וחפץ, ולהחזיר לתובע את החזקה בחלקה.

ב.
לשלם לתובע דמי שימוש ראויים בעד ההחזקה והשימוש בחלקו בחלקה (1/2) עד להגשת התביעה, בסך– 280,000 ₪, בתוספת הפרשי הצמדה וריבית כחוק ממועד הגשת התביעה ועד למועד התשלום בפועל.

ג.
לשלם לתובע דמי שימוש ראויים בעד ההחזקה והשימוש בחלקו בחלקה (1/2), בסך בש"ח השווה ל – 500$ לכל חודש, ממועד הגשת התביעה ועד למועד שבו תפנה הנתבעת את החלקה מכל אדם וחפץ.

ד.
ליתן לתובע כל סעד אחר אשר יראה לבית המשפט מוצדק ונכון בנסיבות הענין.

ה.
לחייב את הנתבעת בהוצאות משפט ושכ"ט עו"ד בתוספת מע"מ הפרשי הצמדה וריבית כחוק  ממועד הגשת התביעה ועד למועד התשלום בפועל.


_______________________________


ישראל שוב, עורך – דין 

